AU รายได้โต-หนี้สินลด ดันกำไรพุ่ง 43.39% มาที่ 31.17 ลบ.
AU รายได้โต-หนี้สินลด ดันกำไรพุ่ง 43.39% มาที่ 31.17 ลบ. จากปีก่อนกำไร 21.74 ลบ.
14 พ.ค. 2561

บริษัท อาฟเตอร์ ยู จำกัด (มหาชน) หรือ AU รายงานผลการดำเนินงานงวดไตรมาส 1/61 สิ้นสุดวันที่ 31 มี.ค. 61 มีผลการดำเนินงานดังนี้

โดยผลประกอบการดังกล่าวเพิ่มขึ้น เนื่องจากบริษัทฯมีรายได้จากการขายของกลุ่มบริษัทฯ จากร้านขนมหวาน เท่ากับ 197.28 ล้านบาท เพิ่มขึ้น 28.15% จาก 153.94 ล้านบาทในงวดเดียวกันของปีก่อนหน้า เนื่องมาจากจำนวนสาขาที่เพิ่มขึ้น 9 สาขาและการเติบโตของยอดขายของสาขาเดิมที่เพิ่มขึ้น 1.53%
อีกทั้ง กลุ่มบริษัทฯ มีรายได้อื่น เท่ากับ 2.11 ล้านบาทในงวดสามเดือนสิ้นสุดวันที่ 31 มีนาคม 2561 เพิ่มขึ้นจาก 1.59 ล้านบาท ในงวดเดียวกันของปีก่อนหน้า โดยรายได้หลักที่เพิ่มขึ้นมาจากผลตอบแทนจากเงินลงทุนระยะสั้น ซึ่งบริษัทฯ ได้เริ่มลงทุนตั้งแต่เดือนมกราคม 2560
พร้อมทั้ง มีกำไรขั้นต้นของกลุ่มบริษัทฯ เท่ากับ 134.75 ล้านบาท คิดเป็นอัตรากำไรขั้นต้น 67.57% จาก 64.80% จากงวดเดียวกันของปีก่อนหน้า สาเหตุหลักคือการบริหารจัดการต้นทุน วัตถุดิบได้ดีขึ้น เป็นสัดส่วนสูงในต้นทุนขายของกลุ่มบริษัทฯ และเมนูประจำเดือน (Menu of the month) ที่ออกขายในช่วงเดือนมกราคมและเดือนกุมภาพันธ์มีอัตรากำไรขั้นต้นสูงกว่าอัตรากำไรขั้นต้นเฉลี่ยเดิม
ส่วน หนี้สิน ณ วันที่ 31 มีนาคม 2561และวันที่ 31ธันวาคม 2560 หนี้สินส่วนใหญ่ของกลุ่มบริษัทฯ ประกอบด้วย เจ้าหนี้การค้าและเจ้าหนี้อื่น และภาษีเงินได้ค้างจ่าย ซึ่งมีจำนวนหนี้สินรวมทั้งสิ้น 85.25 ล้านบาท และ 101.51 ล้านบาท ตามลำดับ
นอกจากนี้ เจ้าหนี้การค้าและเจ้าหนี้อื่น ณ วันที่ 31 มีนาคม 2561และวันที่ 31ธันวาคม 2560 กลุ่มบริษัทฯ มีเจ้าหนี้การค้าและเจ้าหนี้อื่นจำนวน 34.23 ล้านบาท และ 59.38 ล้านบาท ตามลำดับ โดยจำนวนที่ลดลง 25.15 ล้านบาทนั้น มาจากการจ่ายชำระค่าซื้อสินค้าและการจ่ายเงินโบนัสค้างจ่าย